Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
12 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -0.46 จุด (-0.03%) ปิดภาคเช้าที่ 1,626.97 จุด ด้วยมูลค่าการซื้อขาย 18,832.88 ล้านบาท
Most Positive Impact: TOP (+0.25 จุด), BEM (+0.22 จุด), EGCO (+0.21 จุด)
Most Negative Impact: AOT (-0.7 จุด), TMB (-0.43 จุด), CPF (-0.21 จุด)
แนวโน้มตลาดบ่าย
ตลาดหุ้นไทยปรับตัวลดลงเล็กน้อยโดยกลุ่มที่กดดันดัชนีได้แก่ กลุ่มขนส่ง(-0.54 จุด) ธนาคาร(-0.50 จุด) และกลุ่มอสังหาฯ(-0.48 จุด) ส่วนกลุ่มที่ปรับตัวเพิ่มขึ้น ได้แก่ กลุ่มพลังงาน(+0.49 จุด) และกลุ่มโรงพยาบาล(+0.29 จุด)
ตลาดหุ้นต่างประเทศส่วนใหญ่ปรับตัวเพิ่มขึ้นนำโดย ญี่ปุ่น(+1.94%) จีน(+1.92%) ฮ่องกง(+1.42%) อินเดีย(+1.22%) ฟิลิปปินส์(+0.5%)
คืนนี้จับตาการลงมติ Brexit หลังการปรับปรุงข้อตกลงของ คุณเทเรซา เมย์ นายกรัฐมนตรีอังกฤษได้รับความเห็นชอบจากสหภาพยุโรป (EU) ช่วยลดความกังวลว่าอังกฤษจะแยกตัวออกจากสหภาพยุโรปโดยไร้ข้อตกลง
มอง SET Index บ่ายนี้แกว่งตัวในกรอบ 1,625- 1,638 จุด หุ้นแนะนำเลือก ROBINS โดยอิงจากคาดการณ์การฟื้นตัวของรายได้ภาคเกษตร นอกจากนี้ยอดขาย private brands ที่สูงขึ้นจะช่วยขยาย margin ของบริษัทให้มากขึ้น ด้านราคาหุ้นมี upside เหลือพอสมควร แนะนำซื้อโดยมีราคาพื้นฐานที่ 74.5 บาท
ประเด็นเศรษฐกิจที่น่าติดตาม คืนนี้สหรัฐฯจะมีการรายงานเงินเฟ้อ(CPI) ประจำเดือนก.พ. โดยตลาดคาดการณ์ 0.2% MoM วันพุธติดตามตัวเลขเงินเฟ้อฝั่งผู้ผลิต (PPI) ประจำเดือน ก.พ.ของสหรัฐฯ โดยตลาดมองไว้ที่ 0.2% MoM วันพฤหัสกลุ่ม OPEC จะมีการเผยแพร่รายงานประจำเดือน วันศุกร์มีรายงานประจำเดือนของ IEA ตามมาด้วยตัวเลขเงินเฟ้อ(CPI) ของยูโรโซนประจำเดือน ก.พ. โดยตัวเลขคาดการณ์อยู่ที่ 0.3% MoM
หุ้นแนะนำ BJC KKP STEC